**HOTĂRÂREA nr. 13/11.03.2022**

**privind stabilirea spaţiilor temporare de cazare la nivelul judeţul Dâmboviţa**

**pentru cetăţenii străini sau apatrizi aflaţi în situaţii deosebite,**

**proveniţi din zona conflictului armat din Ucraina**

**Comitetul Judeţean pentru Situaţii de Urgenţă Dâmbovița Dâmbovița**

* Având în vedere prevederile:
* art. 11 alin. (1) coroborat cu art. 22, lit. „b” din Ordonanţa de Urgenţă a Guvernului nr. 21/15.04.2004, privind Sistemul Naţional de Management al Situaţiilor de Urgenţă, aprobată prin Legea nr. 15/2005, cu completările şi modificările ulterioare;
* art. 10 alin. (1) și (2) din Regulamentul-cadru privind structura organizatorică, atribuţiile, fucţionarea şi dotarea comitetelor şi centrelor operative pentru situaţii de urgenţă aprobat prin Hotărârea de Guvern nr. 1491/2004;
* art. 1 alin. (1) din Ordonanţa de Urgenţă a Guvernului nr. 15/2022, privind acordarea de spijin şi asistenţă umanitară de către statul român cetăţenilor străini sau apatrizilor aflaţi în situaţii deosebite, proveniţi din zona conflictului armat in Ucraina, cu modificările și completările ulterioare;
* Hotărârii de Guvern nr. 315/2022 pentru aprobarea valorii maxime a costurilor aferente cazării în locaţiile stabilite de comitetele judeţene/al municipiului Bucureşti pentru situaţii de urgenţă pentru cetăţenii străini sau apatrizii aflaţi în situaţii deosebite care provin din zona conflictului armat din Ucraina şi care nu solicită o formă de protecţie potrivit Legii nr. 122/2006 privind azilul în România, precum şi pentru alocarea unei sume din Fondul de rezervă bugetară la dispoziţia Guvernului, prevăzut în bugetul de stat pe anul 2022, pentru suplimentarea bugetului Ministerului Afacerilor Interne;

Analizând propunerile identificate la nivelul unităţilor administrativ-teritoriale de la nivelul judeţului Dâmboviţa, în vederea asigurării de sprijin şi asistenţă umanitară pentru persoanele provenite din zona de conflict armat din Ucraina,

În temeiul art. 10 alin. (3) din Regulamentul-cadru privind structura organizatorică, atribuţiile, fucţionarea şi dotarea comitetelor şi centrelor operative pentru situaţii de urgenţă aprobat prin Hotărârea de Guvern nr. 1491/2004, adoptă prezenta

**HOTĂRÂRE:**

 **Art.1.** (1)Se stabilesc spaţiile temporare de cazare, identificate la nivelul judeţului Dâmboviţa, pentru cetăţenii străini sau apatrizi aflaţi în situaţii deosebite, proveniţi din zona conflictului armat din Ucraina, conform Anexei care face parte integrantă din prezenta hotărâre.

(2) Anexa din prezenta hotărârese va actualiza în raport de suplimentarea și identificarea ulterioară a altor locuri/spații temporare de cazare puse la dispoziție de către instituțiile/autoritățile publice.

**Art. 2.** (1) Instituțiile/autoritățile publice prevăzute în Anexa la prezenta hotărâre, în vederea decontării cheltuielilor conform ordonanței de urgență nr. 15/2022, cu modificările și completările ulterioare, vor încheia un Protocol de cooperare cu Inspectoratul pentru Situații de Urgență ”Basarab I” al județului Dâmbovița pentru acordarea unor măsuri de sprijin cetățenilor străini și apatrizi aflați în situații deosebite, care provin din zona conflictului armat din Ucraina și intră în România.

(2) Pentru decontarea cheltuielilor efectuate, instituția sau autoritatea publică care a asigurat serviciile prevăzute la art. 1 din Ordonanța de Urgență a Guvernului nr. 15/2022, cu modificările și completările ulterioare, va transmite Inspectoratului pentru Situații de Urgență ”Basarab I” al județului Dâmbovița, în original, documentele justificative privind serviciile prestate, conform protocolului de cooperare încheiat.

(3) Instituția/autoritatea publică se obligă să asigure cel puțin numărul de locuri comunicat și înscris în Anexa la prezenta hotărâre.

**Art.3.** (1)Repartizarea cetăţenilor străini sau apatrizi aflaţi în situaţii deosebite, proveniţi din zona conflictului armat din Ucraina către spaţiile temporare de cazare, identificate la nivelul judeţului Dâmboviţa, se va face prin hotărâre a Comitetului Județean pentru Situații de Urgență ca urmare a dispoziției/ordinului/solicitării venite de la C.N.C.C.I. sau altă instituție/structură/persoană abilitată.

(2)Decontarea cheltuielilor efectuate de către instituția sau autoritatea publică care a asigurat serviciile prevăzute la art. 1 din Ordonanța de Urgență a Guvernului nr. 15/2022, cu modificările și completările ulterioare, se face numai dacă persoanele cazate/hrănite au fost repartizate prin hotărâre a Comitetului Județean pentru Situații de Urgență Dâmbovița.

**Art.4.** Prevederile stabilite prin prezenta hotărâre se aplică începând cu data de **11.03.2022** și vor fi reevaluate în acord cu reglementările legale care vor fi adoptate în materie.

**Art.5.** Prin grija Secretariatului Tehnic Permanent al Comitetului Judeţean pentru Situaţii de Urgenţă Dâmboviţa, prezenta hotărâre **se publică pe site-ul Instituţiei Prefectului – Judeţul Dâmboviţa** şi se transmite Departamentului pentru Situaţii de Urgenţă, Inspectoratului General pentru Situaţii de Urgenţă, membrilor Comitetului Judeţean pentru Situaţii de Urgenţă Dâmboviţa, primarilor, în calitate de preşedinți ai Comitetelor Locale pentru Situaţii de Urgenţă, din toate unitățile administrativ-teritoriale de la nivelul județului Dâmbovița, precum și conducerii instituțiilor menționate în Anexa, ce este parte integrantă din prezenta hotărâre.

**PREŞEDINTELE C.J.S.U. DÂMBOVIŢA**

***PREFECT***

***CLAUDIA GILIA***

**Anexa**

la Hotărârea Comitetului Județean pentru Situații de Urgență nr. 13/11.03.2022

**A. SPAȚII DE CAZARE LA NIVELUL PRIMĂRIILOR**

| **Nr.****crt.** | **LOCALITATE** | **DENUMIRE SPAȚIU** | **Adresa** | **Date contact***(Numele, prenumele, funcție)* | **LOCURI CAZARE** |
| --- | --- | --- | --- | --- | --- |
| **Reprezentat legal** | **Responsabil spațiu** |
|  | BEZDEAD | Cămin Cultural | sat Bezdead, str. Principală nr. 1031 | Anghelescu Teodora*Primar* | Panait Raluca*Funcționar administrav* | 10 |
|  | BREZOAELE | Cămin Cultural | sat Brezoaele, str. Principală nr. 508 | Tudorache Nicolae*Primar* | Enache Alexandru*Referent**cămin cultural* | 50 |
|  | COMIȘANI | Clădire After School | sat Comișani, str. Heleșteelor nr. 219 | Bătrânu Ion*Primar* | Badea Constanin*Viceprimar* | 22 |
|  | DĂRMĂNEȘTI | Punct ISU | sat. Dărmănești, str. Vlădeni nr. 1227 | Mihalache Valentin*Primar* | Cătănescu Vasile*Șef SVSU* | 10 |
|  | LUNGULEȚU | Cămin Cultural | sat. Lungulețu, str. Principală nr. 83 | Duțu George*Primar* | Gheorghe Marius*Administrator* *cămin cultural* | 75 |
|  | NUCET | Liceul Tehnologic Nucet | sat Nucet, str. Gării nr. 6 | Bărboiu Luisa*Primar* | Bălan Tănțica*Administrator liceu* | 40 |
|  | RĂCARI | Imobil primărie | Răcari, sat Ghimpați, str. Porumbeilor nr. 366 | Caravețeanu Marius*Primar* | Tănase Mugurel*Viceprimar* | 30  |
|  | TITU | Liceul Teoretic ’’I.C. Vissarion” | Titu, str. I.C. Vissarion nr. 49 | Niculae Traian*Primar* | Sandu Marius*Administrator public* | 40 |
| Liceul Tehnologic ”Goga Ionescu” | Titu, str. Gării nr. 105 | 40 |
|  | VOINEȘTI | Liceul Tehnologic Voinești | Sat. Voinești, str. Principală nr. 154 | Sandu Gabriel*Primar* | Dobrinoiu Georgiana*Director liceu* | 36 |

**B. SPAȚII DE CAZARE LA NIVELUL INSTITUȚIILOR**

| **Nr.****crt.** | **LOCALITATE** | **INSTITUŢIE** | **Adresa** | **Date contact***(Numele, prenumele, funcția)* | **LOCURI CAZARE** |
| --- | --- | --- | --- | --- | --- |
| **Reprezentant legal** | **responsabil spațiu** |
|  | TÂRGOVIȘTE | Universitatea Valahia din Târgoviște,***Cămine 1, 2 și 3*** | Târgoviște, Aleea Sinaia nr. 13 | Duică Mircea Constantin*Prorector* | Voinea Liliana*Administrator cămine* | 41 |
|  | TÂRGOVIȘTE | Universitatea Valahia din Târgoviște,***Cămin 4*** | Târgoviște, str. Moldovei nr. 5 | 29 |
|  | TÂRGOVIȘTE | Direcția Generală de Asistență Socială și Protecția Copilului Dâmbovița ***Complexul de servicii sociale ”Casa Soarelui” Târgoviște*** | Târgoviște, str. Vlad Țepeș nr. 6A | Sandu Ionela*Director* | Dincă Sorina*Șef centru*  | 50(copii care beneficiază de o măsură de protecție specială)  |
|  | TÂRGOVIȘTE | Direcția de Asistență Socială***Centrul rezidențial de asistență și reintegrare socială pentru*** ***persoanele fără adăpost ’’Sfânta Maria’’*** | Târgoviște, str. Vlad Țepeș nr. 6C | Iordache Marcela*Director* | Petre Mihaela*Șef centru* | 40 |